An solamenteng parakawat na nanggana nin kampeonato sa NBA sa tolong mga prankisa (an Cleveland Cavaliers, an Miami Heat, asin an Lakers) bilang NBA Finals MVP, Si James iyo luminaban sa sampolong NBA Finals, walo duman iyo surunudan sa Heat asin sa Cavaliers poon 2011 hasta 2018. An saiyang mga akomplisimiyento iyo kaiba an apat na kampeonato sa NBA, apat na mga NBA MVP na gawad, apat na mga NBA Finals MVP na gawad, asin duwang bulawang medalya sa Olimpiko. Durante kan saiyang 17 na taong karera, si James iyo may kapot kan rekord para sa all-time playoffs points, iyo ikatolo sa all-time points, asin ikawalo sa career assists. Si James iyo napili sa All-NBA Team nin 17 na beses (may rekord na 13 First Team selections asin 11 na surunudang First Team selections, an enot iyo kaparehas ki Jordan asin  Karl Malone), nakaiba sa NBA All-Defensive First Team nin limang beses, asin napangaranan na All-Star nin 17 na beses, kaiba an  tolong All-Star MVP selections.